CELEX: 31983D0538
Language: el
Date: 1983-10-28 00:00:00
Title: 83/538/ΕΟΚ: Απόφαση της Επιτροπής της 28ης Οκτωβρίου 1983 περί διαπιστώσεως ότι η εισαγωγή της συσκευής με την ονομασία «Henson — Computer Compatible Incremental Measuring Machine, model Bannister Laboratory» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31983D0538

83/538/ΕΟΚ: Απόφαση της Επιτροπής της 28ης Οκτωβρίου 1983 περί διαπιστώσεως ότι η εισαγωγή της συσκευής με την ονομασία «Henson — Computer Compatible Incremental Measuring Machine, model Bannister Laboratory» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 305 της 08/11/1983 σ. 0020 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Οκτωβρίου 1983  περί διαπιστώσεως ότι η εισαγωγή της συσκευής με την ονομασία «Henson - Computer Compatible Incremental Measuring Machine, model Bannister Laboratory» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (83/538/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η βρετανική κυβέρνηση, με επιστολή της της 25ης Απριλίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν η συσκευή με την ονομασία «Henson - Computer Compatible Incremental Measuring Machine model Bannister Laboratory», που παραγγέλθηκε τον Σεπτέμβριο 1982 και προορίζεται να χρησιμοποιηθεί για έρευνες που αφορούν τον προσδιορισμό της ηλικίας αρχαιολογικών ευρημάτων με τη μέθοδο της δενδροχρονολογήσεως και τη συγκέντρωση δεδομένων σχετικά με την αύξηση των δένδρων για έρευνες στον τομέα της δενδροκλιματολογίας και της δενδροϋδρολογίας, πρέπει να θεωρηθεί ή όχι επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 17 Οκτωβρίου 1983, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι ένα σύστημα μετρήσεως· ότι δεν έχει αντικειμενικά χαρακτηριστικά που να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Henson - Computer Compatible Incremental Measuring Machine, model Bannister Laboratory», που αποτελεί το αντικείμενο της αιτήσεως της βρετανικής κυβερνήσεως, της 25ης Απριλίου 1983, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 28 Οκτωβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.